CELEX: 62009CN0508
Language: mt
Date: 2009-12-08 00:00:00
Title: Kawża C-508/09: Rikors ippreżentat fit- 8 ta’ Diċembru 2009 — Il-Kummissjoni Ewropea vs Ir-Repubblika Taljana

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/45
            
         Rikors ippreżentat fit-8 ta’ Diċembru 2009 — Il-Kummissjoni Ewropea vs Ir-Repubblika Taljana
   (Kawża C-508/09)
   2010/C 24/78
   Lingwa tal-kawża: It-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: C. Zadra u D. Recchia, aġenti)
   
      Konvenuta: Ir-Repubblika Taljana
   
      Talbiet tar-rikorrenti
   
   
               —
            
            
               tikkonstata li, wara l-adozzjoni u l-applikazzjoni, mir-Reġjun ta’ Sardegna, ta’ leġiżlazzjoni dwar l-awtorizzazzjoni ta’ derogi għas-sistema ta’ protezzjoni tal-għasafar selvaġġi li ma tirrispettax il-kundizzjonijiet stabbiliti fl-Artikolu 9 tad-Direttiva 79/409/KEE (1), ir-Repubblika Taljana naqset milli twettaq l-obbligi tagħha taħt l-Artikolu 9 tad-Direttiva 79/409/KEE;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   Il-Kummissjoni tqis li l-leġiżlazzjoni adottata mir-Reġjun ta’ Sardegna ma tikkonformax mad-dispożizzjonijiet tal-Artikolu 9 tad-Direttiva 79/409/KEE.
   Il-Liġi Reġjunali Nru 2, tat-13 ta’ Frar 2004, dwar il-ġbir ta’ kampjuni tal-kaċċa permezz ta’ deroga, u d-Digrieti 2/V tal-2004 u 8/IV tal-2006 adottati abbażi ta’ din il-liġi, ma jissodisfawx ir-rekwiżiti tal-Artikolu 9 tad-Direttiva inkwantu
   
               —
            
            
               l-opinjoni tal-Kumitat Xjentifiku hija ċerti drabi mitluba u, meta tkun negattiva, mhijiex rispettata, u ċerti drabi lanqas biss ma tintalab;
            
         
               —
            
            
               m’hemmx motivazzjoni suffiċjenti (f’dak li jirrigwarda r-rekwiżiti ta’ protezzjoni tal-mezz tal-ġbir ta’ kampjuni tal-kaċċa permezz ta’ deroga, l-alternattivi eżaminati, ir-riżultati realment mistennija);
            
         
               —
            
            
               m’hemmx sistema ta’ kontroll adegwata li tippermetti li jiġi vverifikat li l-kundizzjonijiet imposti fuq id-deroga huma rrispettati u li tittieħed azzjoni fi żmien tajjeb;
            
         
               —
            
            
               il-kundizzjonijiet previsti fl-Artikolu 9(2) tad-Direttiva, mhumiex meħtieġa mill-Liġi u, konsegwentement, ma jissemmewx fil-miżuri derogatorji.
            
         Il-Liġi Regjonali Nru 2 tat-13 ta’ Frar 2004, ġiet emendata bil-Liġi Reġjonali Nru 4, tal-11 ta’ Mejju 2006. Minkejja dawn l-emendi, il-Liġi Reġjunali Nru 2, tat-13 ta’ Frar 2004, kif ukoll id-Digriet Nru 2225/DecA/3, tat-30 ta’ Jannar 2009, adottat abbażi ta’ din il-liġi, ma jissodisfawx ir-rekwiżiti tal-Artikolu 9 tad-Direttiva inkwantu
   
               —
            
            
               il-fatt li ġiet introdotta l-konsultazzjoni ta’ korp xjentifiku ma jostakolax l-adozzjoni ta’ atti derogatorji li għandhom xi lakuna fir-rigward tal-motivazzjoni u tal-ġustifikazzjoni, kif ukoll l-adozzjoni ta’ atti derogatorji anki mingħajr l-opinjoni tal-korp xjentifiku;
            
         
               —
            
            
               Il-Liġi Reġjonali 2/2004, kif emendata, tibqa ma tipprovdix li kull miżura derogatorja għanda tirreferi għall-kundizzjonijiet previsti fl-Artikolu 9(2) tad-Direttiva 79/409 (fil-fatt, id-Digriet 2225 ukoll għandu xi lakuni f’dan ir-rigward).
            
         
      (1)  Direttiva tal-Kunsill 79/409/KEE, tat-2 ta’ April 1979, dwar il-konservazzjoni tal-għasafar selvaġġi (ĠU L 103, p. 1)